ایردوغان ایزمیر حادثه سینی قاره له دی
جمهور رئیس رجب طیب ایردوغان اوز تیویتر آدرسی آرقه لی تروریزم گه اصلاً اجازه بیرمس لیگینی اورغولب، بو خائینانه هجوم لر بیزلرنی بیر-بیریمیزگه کوپراق باغله نیشیمیزگه سبب بولماقده دیر، دیدی.
هجوم حادثه سیده شهید بولگنلرنی الله مغفرت قیلسین دیب، یره لی لرگه شفا تیله دی.
باش وزیر بن علی ییلدیریم هم مذکور ترور چیلیک هجومی بیلن علاقه لی نشر قیلگن پیامیده، تینچ لیک نی آماج قرار بیرگن هجوم نی قاره له گن لیگینی بیلدیردی.
ییلدیریم ترکیه نینگ بیرلیک، بیردم لیک و اعتقاد بیلن بو قیین کونلرنینگ اوسته سیدن کیلرلیگینی معلوم قیلیب، باشیمیزنی خم قیلمس لیگیمیزنی پست ترورچیلرنینگ بیلیشی کیره ک دیب، افاده ایتدی.
باش وزیر، ایچکی ایشلر وزیری سلیمان سویلو و ساغلیق نی سقلش وزیری رجب آقداغ بیلن بیرگه لیکده ایزمیرگه باردی و عدنان مندرس قونلغه سیده بیرگن بیاناتیده اوشبو هجوم نینگ ترور تشکیلاتی پی کاکا تامانیدن عملگه آشیریلگن لیگینی و حجمی نینگ جوده بویوک ایکن لیگینی بیلدیردی.
ییلدیریم، ملتیمیزنینگ شونی بیلیشی کیره ک کی بو اولکه نی بولماقچی بولگنلر، برادرلیک نی برهم اورماقچی بولگنلر موفق بولالمه یدیلر، دیدی.
سونگی پیتلرده ترکیه نینگ باشیگه درد بولیب، انرژی سینی کم قیلگن پست ترور تشکیلاتلری نینگ نوبت بیلن فعالیت اویوشتیرگن لیگینی افاده ایتیب، بونینگ ترور آیدولوژیسی، مقدس لیک بیلن هیچ بیر علاقه سی یوق دیر دیب، ایتدی.
باش وزیربیرته سینی داعش عملی قیله دی بیرته سینی پی کاکا عملی قیله دی باشقه بیرته سینی فتو عملی قیله دی نوبت بیلن بولیب بارماقده. منه شو نهائی بولیش نینگ عرفه سی دیر. بو اوزاق مدت لی بیر کوره ش لیکن بو کوره ش نی قازانگن ترکیه جمهوریتی دولتی بوله دی، دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
